โตโยต้า ทุ่มโฆษณาหวังกู้ความเชื่อมั่น
โตโยต้ารีบลงโฆษณานสพ.ชื่อดังในสหรัฐหลายฉบับ&nbsp; หวังกอบกู้ความเชื่อมั่นลูกค้า หลังจากเรียกคืนรถก่อนหน้านี้
11 ก.พ. 2553

โตโยต้ารีบลงโฆษณานสพ.ชื่อดังในสหรัฐหลายฉบับ  หวังกอบกู้ความเชื่อมั่นลูกค้า หลังจากเรียกคืนรถก่อนหน้านี้
โตโยต้า มอเตอร์ ได้ลงโฆษณาขนาดเต็มหน้าในหนังสื่อพิมพ์ชั้นนำของสหรัฐ เช่น นิวยอร์กไทม์ส และวอชิงตัน โพสท์ เพื่อกอบกู้ความเชื่อมั่นของผู้บริโภคในเรื่องชื่อเสียงด้านคุณภาพที่ได้รับผลกระทบอย่างหนักจากกรณการเรียกคืนรถหลายล้านคัน อันเนื่องมาจากปัญหาคันเร่งค้าง
สำนักข่าวเกียวโดรายงานว่า จิม เลนท์ซ ประธานและซีโอโอของโตโยต้า มอเตอร์ เซลส์ ยูเอสเอ อิงค์ กล่าวในจดหมายที่ระบุถึงลูกค้าของโตโยต้าที่มีการตีพิมพ์ในสื่อดังกล่าวว่า ตนเองรู้สึกเสียใจกับการที่ทำให้ผู้ใช้บริการมีความวิตกกังวลเกี่ยวกับการเรียกคืนรถครั้งนี้ และบริษัทจะดำเนินการทุกอย่างเท่าที่จะสามารถทำได้โดยเร็วที่สุด  เลนท์ซย้ำว่า โตโยต้าได้ดำเนินการตามแผนเพื่อแก้ปัญหาอย่างถาวรแล้ว เพื่อให้รถที่ถูกเรียกคืนปลอดจากปัญหา          ทั้งนี้ เมื่อสัปดาห์ที่ผ่านมา โตโยต้าเรียกคืนรถในสหรัฐจำนวน 2.3 ล้านคันเนื่องจากพบปัญหาคันเร่งค้าง ขณะที่ในยุโรปจะมียอดเรียกคืนรถ 1.8 ล้านคัน ยังไม่รวมการเรียกคืนจากประเทศอื่นๆอีก ซึ่งจะทำให้บริษัทมียอดเรียกคืนรถราว 5.4 ล้านคัน นอกจากนี้ จะมีการระงับการจำหน่ายในสหรัฐและยุติการผลิตรถในอเมริกาเหนือถึง 8 รุ่นด้วยกัน